CELEX: 62016CN0511
Language: hr
Date: 2016-09-29 00:00:00
Title: Predmet C-511/16: Tužba podnesena 29. rujna 2016. – Europska komisija protiv Velikog Vojvodstva Luksemburg

28.11.2016   
            
            
               HR
            
            
               Službeni list Europske unije
            
            
               C 441/13
            
         
      Tužba podnesena 29. rujna 2016. – Europska komisija protiv Velikog Vojvodstva Luksemburg
      (Predmet C-511/16)
      (2016/C 441/17)
      Jezik postupka: francuski
      
         Stranke
      
      
         Tužitelj: Europska komisija (zastupnici: M. van Beek, G. von Rintelen, agenti)
      
         Tuženik: Veliko Vojvodstvo Luksemburg
      
         Tužbeni zahtjev
      
      
                  —
               
               
                  utvrditi da time što nije donijelo, najkasnije 1. lipnja 2015., zakone i druge propise potrebne za usklađenje s Direktivom 2014/27/EU Europskog parlamenta i Vijeća od 26. veljače 2014. o izmjeni direktiva Vijeća 92/58/EEZ, 92/85/EEZ, 94/33/EZ, 98/24/EZ i Direktive 2004/37/EZ Europskog parlamenta i Vijeća kao bi ih uskladilo s Uredbom 1272/2008 o razvrstavanju, označivanju i pakiranju tvari i smjesa, ili u svakom slučaju nije o tome obavijestilo Komisiju, Veliko Vojvodstvo Luksemburg povrijedilo je obveze koje ima na temelju članka 6. stavka 1. navedene direktive;
               
            
                  —
               
               
                  naložiti Velikom Vojvodstvu Luksemburgu, sukladno članku 260. stavku 3. UFEU-a, plaćanje dnevne novčane kazne u visini 8 710 eura počevši od dana objave presude u ovom predmetu zbog povrede obveze obavješćivanja o mjerama za prenošenje Direktive 2014/27/EU;
               
            
                  —
               
               
                  naložiti Velikom Vojvodstvu Luksemburgu snošenje troškova.
               
            
         Tužbeni razlozi i glavni argumenti
      
      Rok za prenošenje direktive istekao je 1. lipnja 2015.
      Veliko Vojvodstvo Luksemburg povrijedilo je svoju obvezu obavješćivanja o mjerama za prenošenje u roku za prenošenje predviđenom člankom 6. stavkom 1. Direktive 2014/27/EU.